ኢራን በመካከለኛው ምስራቅ ጉዳይ ላይ እንደማትደራደር አስታወቀች
ኢራን በመካከለኛው ምስራቅ ጉዳይ ላይ እንደማትደራደር አስታወቀች፡፡ኢራን ይህን ያለችው የፈረንሳዩ የውጭ ጉዳይ ሚኒስትር በቴህራን ጉብኝት ለማድረግ ማቀዳቸውን ተከትሎ ነው፡፡በሶሪያ ጉብኝት  ያደረገው የአዉሮፓ ሀገራት ልኡክ ከኢራን ጋር ድርድር ማድረግ እንደሚፈልግ ሲያስታውቅ የኢራን መንግስት በሺዎች የሚቆጠሩ ወታደር እና የጦር መሳሪያዎችን ወደ ደማስቆ መላኩ ነው የተነገረው፡፡የኢራን መንግስት የበሽር አላሳድ በስልጣናቸው እንዲቆዩ እና እሳቸው ሥልጣን ሳይለቁ የሶሪያ ኢኮኖሚ እንዲያንሰራራ ከሚረዱ ሀገራት መካካል አንዱ ነው፡፡ ከዚህም በተጨማሪ ኢራን በመካከለኛው ምስራቅ ውስጥ የበላይነቷ እንዲጠበቅ ትፈልጋች፡፡ ይህንንም ለመፈታተን የሚሞክር አካልን አብዝታ ትቃወማለች፡፡በርካታ የምዕራብ ሀገራት ደግሞ ኢራን በመካከለኛው ምስራቅ ውስጥ አቅሟ እንዲፈረጥም እና የበላይነተዋ እንዲረጋገጥ ፈፅሞ የማይፈልጉት ጉዳይ ነው፡፡ኢራን በሽር አል አሳድ በሥልጣን እንዲቆዩ ከምትፈልግባቸው ምክንቶች አንዱም ይህ ነው፡፡ ለዚህም ስትል ከበሽር አል ኣሳድ ጎን በመሆን ሌሎች የበሽር አል አሳድን ከስልጣን መውረድ ከሚናፍቁት ጋር አጥብቃም የምትዋጋው፡፡ በቅርቡ የፈረንሳይ የውጭ ጉዳይ ሚኒስትር  በቴህራን ጉብኝት ለማድረግ ማቀድ ለኢራን ምቾትን አልሠጣትም፡፡አያቶላህ እንደሚሉት ፈርንሳይን ጨምሮ በርካታ የአዉሮፓ ሃገራት በቴህራን ጉብኝት ያደርጋሉ፤ ጣልቃም ለመግባት ይሞክራሉ፡፡ ይሁን እንጂ ይህን ጉዳይ ኢራን ፈፅሞ እንደማትቀበል እና ጉዳዩ አውሮፓዊያንን እንደማይመለከት እያስጠነቀቁ ናቸው፡፡አልጄዚራ የኢራኑን መሪ ቃለ ይዞ ባስነበበው ዘገባ ኢራን የመካከለኛዉን ምስራቅ ጉዳይ በተመለከተ ከማንም ጋር ድርድር ለማድረግ ዝግጁ አይደለችም፡፡ከዚህም በተጨማሪ አያቶላ አሊ ካህሜኒ በመካከለኛው ምስራቅ ውስጥ ያለው ጉዳይ የእናንተ ጉዳይ ሳይሆን የኛ ጉዳይ ነው፣ ይህ እናንተን አይመለከትም፣ ይህ የእኛው ጉዳይ ነው፣ ስለምንስ ወደዚህ ትመጣላችሁ በማለት በይፋ መናገራቸዉንም እንዲሁ አመላክቷል፡፡ከዚህም በተጨማሪ በሀገሪቷ ትልቅ ተቀባይነት እንዳለው እና በኢራን የውስጥ ጉዳይ ላይ የበላይነት የሚነገርለት የዒራን እስላማዊ ሪፓብሊክን ጠቅሶ ዘገባው እንዳመላከተው በጉዳዩ ላይ ድርድር ማድረግ የሚችሉት ጉዳዩ በቀጥታ የሚመለከታቸው እና በግዛቱ ውስጥ የሚገኙ ሀገረት ብቻ ናቸው ማለቱን አትቷል፡፡ከሰባት አመት በላይ እንዳስቆጠረ የሚነገርለት የሶሪያው የእርስ በርስ ጦርነት መቋጫ ያለገኘ ሲሆን በርካቶችም ህይወታቸዉን አጠተውበት ሌሎቹ ከቤት ንብረታቸው ተፈናቅለዋል፡፡ይሁን እንጂ ለአንድም ተፋላሚ ሽንፈት ወይም አሸናፊነትን አልሠጠም፡፡ በዚህ ሁኔታ ውስጥ በመሆን የበሽር አል አሳድ መንግሰት  በራሱም ከሚፋለመው በተጨማሪ በተለያዩ የውጭ ሃገራት ኃይል እየታገዘ እስካሁን ቆይቷል፡፡አሁን ፈረንሳይ በውጭ ጉዳይዋ በኩል ያደረገችውን ጉብኝት ተከትሎ የኢራን መንግስት በርካታ በሺዎች የሚቆጠሩ ወታደሮች እና የጦር መሳሪያዎችን ወደ ሶሪያው ምድር ቴህራን ልኳል፡፡አያቶላህ ወደ ኢራን የላኩትን ወታደር እና የጦር መሳሪያን ተከትሎ በድህረ ገጻቸው እንዳስታወቁት በሶሪያ ምድር ውስጥ ያለው የአሜሪካ ወታደር ስራው ተንኮል መስራት እና መስፈራራት ነው ካሉ በኋላ ኢራን በሶሪያ ምድር የፈለገችዉን እርምጃ ለመውሰድ የአሜሪካ ፍቃድ አያስፈልጋትም ብለዋል፡፡የኢራንን እርምጃ ተከትሎ የእስራኤሉ ጠቅላይ ሚንስትር ቤንጃሚን ኔትያንያሁ ከዶናድ ትራምፕ ጋር ውይይት ማድረጋቸው የሚታወስ ነው፡፡ኢራን ድግፏ ለበሽር አል አሳድ ብቻ ሳይሆን የኢራቅ መንግስትን በመደገፍ ራሱን እስላማዊ መንግስት በማለት የሚጠራዉን ታጣቂ  ቡድን በመዋጋት ላይ ትገኛለች ያለው ልጄዚራ ነው፡፡ 